ফায়ার সার্ভিসের কর্মকর্তারা জানান, আগুনে ১২ লাখ টাকার মালামাল নষ্ট হয়। আর ২০ লাখ টাকার মালামাল উদ্ধার করা হয়েছে।  ফায়ার সার্ভিসের আগ্রাবাদ নিয়ন্ত্রণ কক্ষ থেকে জানানো হয়, আরকো কোম্পানি লিমিটেড নামে এ প্রতিষ্ঠানে সকাল সাড়ে পাঁচটার দিকে শর্টসার্কিট থেকে আগুনের সূত্রপাত হয়। এ সময় কারখানাটি বন্ধ ছিল। মুহূর্তের মধ্যে কারখানার ভেতরে আগুন ছড়িয়ে পড়ে। এতে কারখানায় থাকা কাঁচামাল, তৈরি ফোম, ককসিট ও যন্ত্রপাতি ক্ষতিগ্রস্ত হয়।  ফায়ার সার্ভিসের দুটি স্টেশন থেকে ছয়টি গাড়ি এসে এক ঘণ্টা চেষ্টা চালিয়ে আগুন নিয়ন্ত্রণে আনে।